Imtella' Diċembru 11, 2021 - Aġġornata 11 Ta' Diċembru, 2021 4:18pm Il-Partit Nazzjonalista qal li l-Ministru tal-Edukazzjoni, Justyne Caruana, għandha titlob li jiġi ppubblikat minnufih rapport li sar mill-Kummissarju tal-Istandards dwar allegat ksur ta' etika minnha. Fi stqarrija, il-Partit Nazzjonalista qal li aktar ma r-rapport ikun pubblikat malajr u tittieħed azzjoni fil-konfront ta' Justyne Caruana, is-settur tal-edukazzjoni jkun jista' jimxi 'il quddiem. Il-Partit Nazzjonalista qal li l-Ministru Caruana mhix tajba għall-ħajja pubblika u jekk il-Prim Ministru jrid jgħolli l-istandards għandu jneħħiha minnufih mill-grupp parlamentari.